                       højesterets kendelse
                            afsagt tirsdag den 21. juli 2015
sag 112/2015
evonik degussa gmbh
(advokat lars karnøe)
mod
protectos a/s
og
keld axelsen
(advokat karsten cronwald for begge)
i tidligere instans er afsagt dom af sø- og handelsretten den 8. maj 2015.
denne kendelse angår, om retsafgiften for anke til højesteret kan tilbagebetales.
i påkendelsen har deltaget tre dommere: poul søgaard, niels grubbe og marianne højgaard
pedersen.
påstande
evonik degussa gmbh har anmodet højesteret om at tilbagebetale retsafgiften.
sagsfremstilling
ved ankestævning af 22. maj 2015 ankede evonik degussa gmbh sø- og handelsrettens
dom af 8. maj 2015 til højesteret. evonik degussa gmbh indbetalte 11.030 kr. i retsafgift for
anke til højesteret.
ved kendelse af 25. juni 2015 afviste højesteret anken fra højesteret i medfør af retspleje-
lovens § 368, stk. 6, 2. pkt., jf. stk. 4, 2. pkt.
                                                 - 2 -
anbringender
evonik degussa gmbh har anført, at retsafgiften er betalt for anke af sagen, og at forudsæt-
ningen for betaling af retsafgiften i sagens natur er, at højesteret accepterer, at sagen kan an-
lægges og bliver taget under påkendelse. da anken er blevet afvist, og sagen derfor ikke er
blevet anlagt, jf. retsafgiftslovens § 1, bør retsafgiften tilbagebetales.
højesterets begrundelse og resultat
som anført i højesterets kendelse af 20. februar 2015 (ufr 2015.1799) fremgår det af retsaf-
giftslovens § 11, nr. 1, at afgiftspligten for stævninger og andre processkrifter af afgiftspligtigt
indhold i borgerlige domssager indtræder ved indleveringen. dette gælder også ved anke, jf.
retsafgiftslovens § 50, stk. 1, og der er ikke hjemmel til at tilbagebetale retsafgiften, selvom
den begærede retshandling ikke foretages, herunder fordi sagen afvises.
der er således ikke hjemmel til at tilbagebetale retsafgiften for anke til højesteret, selvom
højesteret har afvist anken fra højesteret i medfør af retsplejelovens § 368, stk. 6, 2. pkt., jf.
stk. 4, 2. pkt.
evonik degussa gmbh’s anmodning om tilbagebetaling af retsafgiften tages derfor ikke til
følge.
højesteret bemærker, at der i et tilfælde, hvor anke afvises af højesteret efter retsplejelovens
§ 368, stk. 6, jf. stk. 4, ikke skal svares ny afgift, hvis den, der har indbragt sagen for højeste-
ret, derefter rettidigt indbringer sagen for landsretten, jf. retsafgiftslovens § 8, stk. 2.
                                          thi bestemmes:
evonik degussa gmbh’s anmodning om tilbagebetaling af retsafgiften tages ikke til følge.
